laion/Wikipedia-Exotic huggingface dataset:
Lewis Howard Latimer

Lewis Howard Latimer (4. september 1848 Chelsea, Massachusetts – 11. detsember 1928 Flushing, Queens, New York) oli üks tuntumaid mustanahalisi leiutajaid. Tema panus elektrivalgustuse ja telefonside kasutuselevõttu maailmas on tugevalt mõjutanud meid kõiki. Latimer sündis kasvandusest põgenenud vanemate lapsena 1848. aastal. Ta elas ja kasvas vaesuses. Nooruse veetis Latimer töötades koos isaga ning tehes juhutöid, millest maksis kinni ka oma vähese koolihariduse. 16-aastaselt liitus ta USA mereväega ning pärast kodusõja lõppu lahkus sealt kiitusega. Tal õnnestus leida töö patendiametis, kus sai alguse tema kokkupuude leiutajatega. Seal omandas Latimer ka oskused, et viia ellu omaenda uudsed ideed. 1873 leiutas ta uudse veega töötava WC-poti kasutamiseks rongides. 1876 tegi ta joonised ja valmistas ette dokumendid Alexander Graham Belli leiutatud telefoni patenteerimiseks. 1880 asus Latimer tööle USA leiutaja Hiram S. Maximi ettevõttes US Lighting Company, kus ta kaks aastat hiljem leiutas Thomas Alva Edisoni kavanditele toetudes uue lambipirni. Edisoni leiutatud pirnid pidasid vastu vaid 30 tundi. Latimeri tehtud uuenduste järel aga sündis meile tuntud moodne kauapõlev lambipirn, mille modifitseeritud versiooni kasutatakse tänapäevani. Latimer alustas karjääri Edisoni konkurendi juures töötades. Hiljem, pärast uue elektripirni leiutamist, kutsus Edison Latimeri tööle oma firmasse. Latimer võttis pakkumise vastu ning koos Edisoniga parendasid nad mitmeid olemasolevaid leiutisi. Latimer oli samuti Edisoni raamatukogu juhataja ning tõlkis dokumente prantsuse ja saksa keelest. 1890. aastal andis Latimer välja esimese raamatu elektripirnide kohta. Selle pealkiri oli "Incandescent Electric Lighting: A Practical Description of the Edison System". Lisaks edukale leiutustegevusele oli Latimer ka kunstnik ja luuletaja.
Hugo Lloris

Hugo Lloris (prantsuse hääldus ​[yɡo joʁis]; sündinud 26. detsembril 1986 Nice'is) on Prantsusmaa jalgpallur, väravavaht. Ta on Prantsusmaa jalgpallikoondise ja Tottenham Hotspuri kapten. Enne Tottenham Hotspuri siirdumist mängis ta Prantsusmaa kõrgliigas, aastatel 2005–2008 Nice'is ja 2008–2012 Lyonis. Hooaegadel 2008–09, 2009–10 ja 2011–12 valiti ta Prantsusmaa kõrgliiga hooaja sümboolsesse koosseisu ning samadel hooaegadel ühtlasi kõrgliiga parimaks väravavahiks. Ta tuli 2005. aastal Prantsusmaa noortekoondisega alla 19-aastaste Euroopa meistriks, mängides kõigis viies mängus. Debüüdi Prantsusmaa rahvuskoondises tegi ta 19. novembril 2008 mängus Uruguayga. 2018. aastal tuli ta Prantsusmaa koondisega maailmameistriks. Ta on esindanud Prantsusmaad koondises ka 2010. ja 2014. aasta maailmameistrivõistlustel ning 2012., 2016. ja 2020. aasta Euroopa meistrivõistlustel. Lyon Coupe de France: 2011–12 Trophée des champions: 2012  Hugo Lloris – pildid, videod ja helifailid Wikimedia Commonsis Profiil Tottenham Hotspur FC kodulehel
Christophe Jallet

Christophe Jean-Pierre Jallet (sündinud 31. oktoobril 1983 Cognacis) on Prantsusmaa jalgpallur, paremkaitsja. Ta mängib Ligue 1 klubis Amiens. Prantsusmaa koondisse kuulus Jallet aastatel 2012–2017. Debüüdi Prantsusmaa rahvuskoondises tegi ta 9. augustil 2012 sõprusmängus Uruguayga. Oma teises mängus, mis toimus 11. septembril 2012, lõi ta koondise koosseisus Valgevene vastu esimese värava. Prantsusmaa meister: 2012/13, 2013/14 Coupe de France: 2009/10 Coupe de la Ligue: 2013/14 Trophée des champions: 2013
Kaubakäive (sadamas)

Kaubakäive sadamas on sadama töö tulemuslikkuse hindamise mõõdupuu. Võib kasutada ka terminit lastikäive. Sadama kaubakäive on ümberlaaditud kauba ehk lasti hulk ehk sadamas käideldud kauba kogumass, mida arvestatakse tavaliselt tuhandetes tonnides. See näitaja iseloomustab vaid sadama või stividoride tööd laevade lastimisel ja lossimisel ega sõltu kuidagi sellest, kas last on sadamasse toodud lähedalt või kaugelt. Tonnide asemel või kõrval kasutatakse ka muid ümberlaaditud kauba ühikuid - kuupmeetreid, ühikute arvu (näiteks sõiduautode, veoautode ja haagiste puhul), TEUsid, rajameetreid jms. Seejuures mõõdetakse kauba hulka vaid üks kord – sadamasse meritsi saabunud või sadamast meritsi väljunud kaubahulgana. Tegelikult võib sama kaupa sadamas mitu korda ümber laadida, näiteks autolt või vagunist lattu, laost konteinerisse, konteineriga laeva jne. Neid laadimistoiminguid nimetatakse stividoritöö tonn-operatsioonideks ja iga sellise kaubaliikumise eest makstakse. Kuid sadama kaubakäibes loetakse igat tonni või muud ühikut vaid üks kord. Sadamatest käib läbi ka mingil hulgal kaupa, mida ei saada või ei saadeta meritsi. Seda nimetatakse sadamate statistikas mittemereliseks kaubakäibeks, aga selle kauba osatähtsus on tavaliselt väga väike ning seda kajastatakse majandusaruannetes tavaliselt eraldi reana.
Adil Rami

Adil Rami (prantsuse hääldus: [a.dil ʁa.mi]; araabia keeles عادل رامي; sündinud 27. detsembril 1985 Bastias) on Prantsusmaa jalgpallur, kes mängib keskkaitsjana Portugali kõrgliiga klubis Boavista. Debüüdi Prantsusmaa rahvuskoondises tegi ta 11. augustil 2010 sõprusmängus Norraga. Tal oli võimalus esindada Marokot koondises, sest tema vanemad on Maroko päritolu. Esimese ja ainsa värava lõi ta rahvuskoondises 27. mail 2012 sõprusmängus Islandi vastu. Ta tuli Prantsusmaa koondisega 2018. aastal maailmameistriks. Pärast seda teatas koondisekarjääri lõpetamisest. Ta kuulus Prantsusmaa koondisse veel ka 2012. ja 2016. aasta Euroopa meistrivõistlustel. Lille Ligue 1: 2010–11 Coupe de France: 2010–11 Sevilla UEFA Euroopa Liiga: 2015–16 "Adil Rami, l’homme qui a dit non-aux Lions" (prantsuse keelees). Bladi. 7. aprill 2008. Vaadatud 16.06.2016 "Adil Rami prend sa retraite internationale". L'Équipe. 15.7.2018. Vaadatud 18.7.2018
Ringkonna õigustega linn

Ringkonna õigustega linn (地级市 (diji shi (dìjí shì) 'maa-astme linn') on 2. järgu haldusüksuse tüüp Hiinas. Nad jäävad haldusüksuste hierarhias provintside ja maakondade vahele. Sama tasandi haldusüksused on ringkonnad (地区), aimakid (盟) ja autonoomsed ringkonnad (自治州). Ringkonna õigustega linnad ei ole asulad, vaid sisaldavad tavaliselt peale keskuslinna maapiirkondi ja väiksemaid linnalisi asulaid. Peaaegu kõik nad jagunevad mitmeks maakonnaks, maakonna õigustega linnaks ja muudeks 3. järgu haldusüksusteks. Nimelt olid ringkonnad, mille asemele ringkonna õigustega linnad moodustati, suured haldusüksused, kuhu kuulus nii linnalisi asulaid kui ka maapiirkondi. Et eristada ringkonna õigustega linna tegelikust linnast, kasutatakse esimeste kohta sõna 市区 (shiqu (shìqū)) 'linna-ala'. Selleks et ringkond saaks ringkonna õigustega linnaks, peavad olema täidetud järgmised kriteeriumid: ringkonna keskuses peab olema vähemalt 250 000 elanikku, kes ei ole hõivatud põllumajandusega ringkonna kogutoodang peab olema vähemalt 200 miljonit jüaani teenuste kogutoodang peab ületama hankiva tööstuse kogutoodangu ning ületama 35% kogutoodangust Esimene ringkonna õigustega linn moodustati 5. novembril 1983. Nüüdseks on enamik ringkondi asendatud ringkonna õigustega linnadega ning asendamine jätkub praegugi. Praegu on Hiinas 283 ringkonna õigustega linna. Enamik provintse koosneb täielikult või peaaegu täielikult ringkonna õigustega linnadest. Hiina 22 provintsist ja 5 autonoomsest piirkonnast on ainult 3 provintsis (Yunnan, Guizhou, Qinghai) ja 2 autonoomses piirkonnas (Xinjiang, Tiibeti autonoomne piirkond) üle kolme 2. järgu haldusüksuse, mis ei ole ringkonna õigustega linnad. Kõige suuremad ringkonna õigustega linnad on Baoding (Hebei provints), Zhoukou (Henan), Nanyang (Henan) ja Linyi (Shandong). igaühes neist on rohkem elanikke kui keskalluvusega linnas Tianjinis. Ringkonnad ja aimakid on "provintside vahevõimud": erinevalt ringkonnaõigustega linnadest ei ole neil rahvakongresse (人大), Hiina rahva poliitilist konsultatiivkonverentsi (政协) ega rahvavalitsust (人民政府). Viimase asemel on neil haldusamet 行政公署. Ringkondade ja aimakkide muutmine ringkonna õigustega linnadeks tähendab kesktasandi tugevnemist, sest ringkonna õigustega linnadel on täielik haldussüsteem (kahe parlamendikojaga, valitsusega ja "valimistega"). 15 suurele ringkonna õigustega linnale on antud allprovintsilinna staatus, mis annab neile palju suurema autonoomia. Allringkonna õigustega linn on maakonna õigustega linn, mille võimupiirid lähenevad ringkonna õigustega linnade omadele.
Valgushulk

Valgushulk (ingl k luminous energy) on valgussuurus, mis väljendab kiirgusenergiat nägemisaistingu järgi. Valgushulk võrdub püsiva valgusvoo ja valgustuskestuse korrutisega: Q = Φt. Kui valgusvoog on ajas muutuv, arvutatakse valgushulk integraalina aja t kestel: Q = ∫ 0 t Φ ( t ) d t . {\displaystyle Q=\int _{0}^{t}{\mathit {\Phi }}(t)\,\mathrm {d} t.} Fotomeetria ENE, 10. kd, 1998, lk 181
Valgussäritus

Valgussäritus (tähis H v {\displaystyle H_{\text{v}}} ) on fotomeetrias vastuvõetud valgushulga pindtihedus: H v = Q v A , {\displaystyle H_{\text{v}}={\frac {Q_{\text{v}}}{A}},} kus Q v {\displaystyle Q_{\text{v}}} on pinnale A {\displaystyle A} langev valgushulk. Särituse mõõtühik on lukssekund (lx·s). Kui valgussäritus on pinna punktides erisugune, kirjeldab seda suurust valgushulga ja pinnaelemendi tuletiste jagatis: H v = d Q v d A , {\displaystyle H_{\text{v}}={\frac {\mathrm {d} Q_{\text{v}}}{\mathrm {d} A}},} kus d Q v {\displaystyle \mathrm {d} Q_{\text{v}}} on antud punkti sisaldavale lõpmata väikesele pinnaelemendile d A {\displaystyle \mathrm {d} A} langev valgushulk. Valgussäritust võib vaadelda ka kui antud valgustuskestusel Δ t {\displaystyle \Delta t} integreerunud (summeerunud) valgustustihedust E v {\displaystyle E_{\text{v}}} : H v = ∫ Δ t E v ( t ) d t . {\displaystyle H_{\text{v}}=\int _{\Delta t}E_{\text{v}}(t)\,\mathrm {d} t.} Seega ühtlase valgussärituse korral H v = E v ⋅ Δ t {\displaystyle H_{\text{v}}=E_{\text{v}}\cdot \Delta t} . Märkus. Kui vaatluse all on ainult fotomeetrilised suurused, siis valgussärituse ja valgustustiheduse tähistes indeksit v (ingl visual) ei kasutata. Valgussäritusele kui fotomeetrilisele suurusele vastab radiomeetrias säritus. Fotomeetria Radiomeetria Endel Risthein. Valgustehnika sõnastik. Tallinn, Valgus, 1982
Vanaküla (Leningradi oblast)

Vanaküla (vene Ванакюля, varem vene Илькино ('Ilkino'); soome Vanhakylä) on küla Venemaal Leningradi oblastis Kingissepa rajoonis Rosona jõe ääres. Külas elas 2010. aastal 22 inimest. Küla on esimest korda mainitud 1571. 1920. aasta Tartu rahulepinguga läks küla Eesti Vabariigile, kus see moodustas osa Eesti Ingerist ja kuulus Vaivara kihelkonna Narva valda ja Viru maakonna Narva valda. Vabariigi algusaastatel olid maakonnad jagatud kuni 1926. aastani lisaks valdadele ka kihelkondadeks, kuid ametliku jaotusena kirikukihelkondi seejärel enam ei eksisteerinud. Q127207496
Väiküla

Väiküla (varem venepäraselt ka Venküla, Venkul, Venkul Narovskaja) ; vene keeles Венекюля, soome keeles Väikylä) on küla Venemaal Leningradi oblastis Kingissepa rajoonis Rosona jõe kaldal. 1920. aasta Tartu rahulepinguga läks Jamburgi maakonna küla Eesti Vabariigile, kus see moodustas osa Eesti Ingerist ja kuulus Vaivara kihelkonna Narva valda ja Viru maakonna Narva valda. Vabariigi algusaastatel olid maakonnad jagatud kuni 1926. aastani lisaks valdadele ka kihelkondadeks, kuid ametliku jaotusena kirikukihelkondi seejärel enam ei eksisteerinud. Küla on esimest korda mainitud 1498. Külas elab 13 inimest (2010). Väiküla Püha Nikolai kirik Elmar Elisto, Akadeemilise Emakeele Seltsi juhatuse keelelisi otsuseid ja seletusi, Eesti Keel, 1936 nr 5, lk 158
Apteegikaan

Apteegikaan ehk kirjukaan (Hirudo medicinalis) on magevees elav kaan, kes toitub imetajate verest. Noored kaanid toituvad kahepaiksete verest. Apteegikaani nimetus tuleb sellest, et varem müüdi neid laialdaselt apteekides, tänapäeval müüakse neid seal harva. Apteegikaanid on enamikus Euroopa riikides haruldased liigid ja sageli paigutatud kaitsekategooriatesse (Eestis on ta II kaitsekategooria liik). Eestis esineb teda väga harva mõnes Lääne- ja Kagu-Eesti veekogus[viide?]. Praegu on suurimaid looduslike kaanide kasvatajaid ja müüjaid Ungari, Kreeka, Balkani poolsaare riigid ja Türgi. Nendes riikides viiakse ühes aastas välja umbes 10 tonni apteegikaane[viide?]. Kaanide kasutamine mitmesuguste haiguste ravimisel ulatub kaugesse minevikku. Tänapäeval on nendega ravimine vähe levinud. Verd imevaid kaane kasutatakse praegugi mitmete haiguste raviks (glaukoom, südame isheemiatõbi, tramboflebiit, veenilaiendid, hemorroidid, paistetus, tromid, gangreen, südame- veresoonkonna haigused, infarkt, vererõhuprobleemid, tursed, hormonaalsed häired, põletikud, liigesevalu)[viide?]. Teda on kasutatud ka vererõhu alandamiseks.[viide?] Kaanide teeneid kasutavad kirurgid, neuroloogid, günekoloogid ja silma-ja nahaarstid.[viide?] Apteegikaanist eraldatud hirudiin takistab vere hüübimist ja seda kasutatakse veenipõletike ravis[viide?]. Ravikeskustes on mõeldud üks kaan ühele inimesele, et vältida vere abil haiguste levikut. Neid kaane hoitakse klaaspurgis. Apteegikaan andmebaasis eElurikkus Eva Klaas: Verd imevatest apteegikaanidest saab tõhusat abi, Virumaa Teataja, 21. oktoober 2008 Kaanid Tartu hansalaadal, 2013
Nădășelu

Nădășelu (ungari Magyarnádas) on küla Transilvaanias, tänapäeva haldusjaotuse järgi Rumeenias Cluji maakonna Gârbău vallas. Esiaegne kindlustatud asulakoht (rumeenia Dealul Nadeșului), mis on Rumeenia kultuurimälestis nr CJ-I-s-B-07124 Lészay mõisa peahoone (rumeenia Conacul Lazsay-Filip) 18-19. sajandist, mis on Rumeenia kultuurimälestis nr CJ-II-m-B-07719 Õigeusu kirik (rumeenia Biserică Ortodoxă din Nădășelu) 20. sajandist Lambad karjamaal Nădășelu asula põhjaserval 02. Foto: Robert Treufeldt, 20. mai 2011 Lészay mõisa peahoone. Foto: 11. jaanuar 2007 Nădășelu rumeenia õigeusu kirik. Foto: Țetcu Mircea Rareș, 26. juuni 2011 Nădășelu I maailmasõja mälestusmärk. Foto: Țetcu Mircea Rareș, 26. juuni 2011 Cluji maakonna kultuurimälestised. Rumeenia keeles Nădășelu rumeenia õigeusu kirik lehel Biserici.org. Rumeenia keeles
Rõngusside loend

Siin on loetletud rõngusse. Selles nimekirjas on rõngusside liigid ja teised -taksonid. Muud zooloogia mõisted on loetletud loendites zooloogia mõisteid ja anatoomia mõisteid. Kogu bioloogias käibel olevad mõisted on loetletud loendis Bioloogia mõisteid. Kui taksonil on eestikeelne nimetus, siis see on paigutatud loendisse vastavalt oma kohale tähestikus. Taksoninimetuse järel on sulgudes ladinakeelne nimetus kursiivis. Edasi tulevad lühiandmed sugukondliku kuuluvuse (sgk) ja levila kohta, samuti leviku kohta Eestis: Eestis tavaline – kogu Eestis tavaline või sage Eestis kohati – Eestis kohati tavaline, kohati puudub või haruldane Eestis haruldane – Eestis haruldane või väga vähestes kohtades levinud # A B C D E F G H I J K L M N O P Q R S Š Z Ž T U V W Õ Ä Ö Ü X Y Alvinellidae, sugukond apteegikaan (Hirudo medicinalis), sgk lõugkaanlased Canalipalpata, infraklass Eisenia fetida, sgk vihmauslased Escarpia, perekond, sgk Siboglinidae Escarpia laminata, sgk Siboglinidae harilik ahaskaan (Erpobdella octoculata), sgk ahaskaanlased harilik lamekaan (Glossiphonia complanata), sgk lamekaanlased harilik linnukaan (Theromyzon tessulatum), sgk lamekaanlased harilik mudatupp (Tubifex tubifex), sgk mudatuplased harilik vihmauss (Lumbricus terrestris), sgk vihmauslased harjasliimukas (Hediste diversicolor), sgk Nereidae hele ahaskaan (Erpobdella testacea), sgk ahaskaanlased hele lamekaan (Alboglossiphonia heteroclita), sgk lamekaanlased hobukaan (Haemopis sanguisuga), sgk Haemadipsidae ilukaan (Hemiclepsis marginata), sgk lamekaanlased kaanid (Hirudinea), klass kalakaan (Piscicola geometra), sgk kalakaanlased kilpkonnakaan (Theromyzon tessulatum), sgk lamekaanlased klaasliimuklased (Naididae), sugukond Lamellibrachia, perekond, sgk Siboglinidae lõhekaan (Cystobranchus respirans), sgk kalakaanlased mudatuplased (Tubificidae), sugukond nelikant-kaldauss (Eiseniella tetraedra), sgk vihmauslased ogajas tolmuhari (Laonome xeprovala), sgk Sabellidae Palpata, alamklass pehmekaan (Boreobdella verrucata), sgk lamekaanlased pisikaan (Helobdella stagnalis), sgk lamekaanlased pulkliimukas (Stylodrilus heringianus), sgk rabeliimuklased rabeliimukas (Lumbriculus variegatus), sgk rabeliimuklased rabeliimuklased (Lumbriculidae), sugukond Sedentaria, alamklass soomususs (Bylgides sarsi), sgk Polynoidea Terebellida, selts triip-ahaskaan (Erpobdella lineata), sgk ahaskaanlased valgeliimuklased (Enchytraeidae), sugukond vihmauslased (Lumbricidae), sugukond vihmauss (Lumbricus), perekond, sgk vihmauslased virgiinia korgitsuss ehk virgiinia keeritsuss (Marenzelleria neglecta), sgk niitlõpuslased väheharjasussid (Oligochaeta), alamklass vöösed ehk vööussid (Clitellata), klass
Amuurimaa

Amuurimaa (vene Приамурье) piirkond Kaug-Ida Venemaa osas, mis jääb Amuuri jõest alates selle kesk- ja alamjooksust põhja poole ehk jõe vasakule kaldale. Tänapäevase Venemaa haldusjaotuse järgi jääb Amuurimaa Habarovski krai, Amuuri oblasti ja Juudi autonoomse oblasti territooriumile.
IMAX

IMAX (lühend ingliskeelsetest sõnadest Image maximum) on filmilindi formaat ning filmi kuvamise standard. Selle loojaks on Kanada firma IMAX Corporation. IMAX-iga on võimalik salvestada ja kuvada mahult ja lahutusvõimelt AxB mm suuruses pilte võrreldes traditsioonilise filmitehnika BxC mm.[viide?] "The Birth of IMAX". Ieee.ca. vaadatud 23.05.2012.
Ida Anton-Agu

Ida Rosalie Anton-Agu (14. november 1904 Tuhalaane vald, Viljandimaa – 6. märts 1993) oli eesti maalikunstnik ja pedagoog. Alghariduse sai Leebiku algkoolis ja Helme Kõrgemas Algkoolis. 1921. aastal astus Valga Tütarlaste Gümnaasiumi, mille reaalharu lõpetas 1926. aastal. 1926. aasta sügisel asus õppima Kõrgemasse Kunstikooli Pallas, õppides lühemate vaheaegadega Kujutava Kunsti Sihtkapitali ning Tartu linna stipendiaadina. Lõpetas kooli maali erialal 1935. aastal Ado Vabbe õpilasena. Oli aastatel 1939–1940 Eesti Kultuurkapitali Kujutava Kunsti Sihtkapitali kodumaine stipendiaat. Töötas aastatel 1947–1951 Tartu Riiklikus Kunstiinstituudis assistendina ja 1952–1960 Tartu kuulmishäiretega laste internaatkoolis õpetajana. Aastast 1936 Eesti Kujutavate Kunstnikkude Keskühingu ning aastast 1944 Eesti Nõukogude Kunstnike Liidu liige (1956–1958 nimekirjast kustutatud). Ida Anton-Agu on kujutanud valdavalt realistlikel, sumeda koloriidiga maalidel vanu talumaju, elus osatuks jäänud inimesi ja lihtsat kodumaastikku ning interjööre. Loonud ka lillemaale. Esmaesinemine näitustel 1935. aastal Tartus, 1937. aastal eesti kunsti näitusel Riias ja Kaunases. Omakäeline elulugu. Kunstnike kirjad, vastused ankeedile. Maal A-P. EKMA.136.13.5.2
Zagrivje

Zagrivje (vene Загривье) on kohanimi: Zagrivje, küla Leningradi oblastis Slantsõ rajoonis Zagrivje, küla Pihkva oblastis Petseri rajoonis Zagrivje, küla Pihkva oblastis Põtalovo rajoonis Gavrõ vallas Zagrivje, küla Pihkva oblastis Põtalovo rajoonis Utroja vallas Zagrivje külanõukogu Bolšoje Zagrivje, Leningradi oblastis Slantsõ rajoonis Maloje Zagrivje, Leningradi oblastis Slantsõ rajoonis
N'Golo Kanté

N'Golo Kanté (sündinud 29. märtsil 1991 Pariisis) on Prantsusmaa jalgpallur. Ta mängib Saudi Araabia klubis Al-Ittihad ja Prantsusmaa koondises keskpoolkaitsja kohal. Hooajal 2015–2016 mängis ta Leicester Citys ja tuli klubi koosseisus Inglismaa meistriks. Debüüdi rahvuskoondises tegi N'Golo Kanté 25. märtsil 2016 Hollandi vastu. Esimese värava lõi ta juba järgmises mängus, oma 25. sünnipäeval, 4:2 võidumängus Venemaa vastu. 2017. aastal valiti ta Prantsusmaa aasta jalgpalluriks. Debüüdi Premier League'is tegi ta hooaja 2015–2016 esimeses mängus Sunderlandi vastu, sekkudes mängu teise poolaja lõpus. Hooaja ainsa värava lõi ta Premier League'is 7. novembril 2015 kodumängus Watfordi vastu. 2016. aasta juulis suundus Kanté 32 miljoni naelsterlingi eest Chelseasse. Ta sõlmis klubiga lepingu viieks aastaks. Premier League'i hooaja 2016–2017 debüüdi tegi ta hooaja esimeses mängus 15. augustil West Ham Unitedi vastu, kus teenis kollase kaardi juba mängu kolmandal minutil. Esimese värava lõi ta Premier League'is Chelsea meeskonnas sama aasta 23. oktoobril mängus Manchester Unitedi vastu. Ta valiti Premier League'i hooaja 2016–2017 parimaks mängijaks. Teist hooaega järjest valiti ta Premier League'i sümboolsesse koosseisu. 2018. aastal valiti ta Chelsea aasta jalgpalluriks.[viide?] Suvel 2023 liitus ta Al-Ittihadiga. Leicester City Inglismaa meister: 2015–16 Chelsea Inglismaa meister: 2016–17 FA Cup: 2017–18 UEFA Euroopa Liiga: 2018–19 "Leicester City: Leicester beat Watford". BBC Sport. Vaadatud 24.4.2017 "N'Golo Kante seals £32m transfer from Leicester to Chelsea". Sky Sports. 16.7.2016. Vaadatud 24.4.2017 "Chelsea 2-1 West Ham: Costa's late strike earns Conte's first Premier League win". BBC Sport. 15.8.2016. Vaadatud 24.4.2017 "Chelsea 4-0 Manchester United". BBC Sport. 23.10.2016. Vaadatud 24.4.2017 "Chelsea Midfielder N'Golo Kanté named PFA player of the year". Evening Standard. 23.4.2017. Vaadatud 24.4.2017 "Inglismaa jalgpalliliigas selgus hooaja parim mängija". Delfi Sport. 24.4.2017. Vaadatud 24.4.2017 "Chelsea, Tottenham dominate PFA Premier League Team of the Year". FourFourTwo. 20.4.2017. Vaadatud 24.4.2017
Antoine Griezmann

Antoine Griezmann (prantsuse hääldus: [ɑ̃twan ɡʁjɛzman]; sündinud 21. märtsil 1991 Mâconis) on Prantsusmaa jalgpallur, kes mängib ründajana Hispaania kõrgliiga klubis Madridi Atlético ja Prantsusmaa jalgpallikoondises. 2016. aastal on ta valitud Prantsusmaa aasta jalgpalluriks. Griezmann alustas oma klubikarjääri 2009. aastal Hispaania klubis Real Sociedad, kus ta mängis 2014. aastani. 28. juulil 2014 liitus Griezmann teise Hispaania kõrgliiga klubiga Madridi Atlético. Ta tegi oma debüüdi Atlético rivistuses 2014. aasta Hispaania superkarikas Madridi Reali vastu, tulles 57. minutil vahetusest. Esimese värava lõi Griezmann 17. septembril 2014 Meistrite Liiga grupifaasi kohtumises Olympiakósiga. Hooajal 2014–2015 vali ta La Liga hooaja sümboolsesse koosseisu ja 2016. aastal La Liga aasta jalgpalluriks. 2019. aasta juulis siirdus ta FC Barcelonasse. 2021. aasta augustis naasis ta laenule Atléticosse. 2010. aastal tuli ta Prantsusmaa alla 19-aastaste koondisega Euroopa meistriks. Griezmann debüteeris Prantsusmaa jalgpallikoondises 2014. aastal sõprusmängus Hollandi vastu ja lõi esimese värava koondises samal aastal sõprusmängus Paraguayga. 2018. aasta maailmameistrivõistlustel lõi ta neli väravat: esimeses alagrupimängus Austraaliaga, teise kaheksandikfinaalis Argentina vastu, mõlemad neist olid penaltid, kolmanda värava veerandfinaalis Uruguay vastu tänu väravavahi eksimusele, ning neljanda taas penaltist finaalis Horvaatia vastu. Horvaatia alistati finaalis 4:2 ja tuldi maailmameistriks. Griezmann võitis turniiril pronkspalli auhinna. Ta on koondises Prantsusmaad esindanud ka 2014. aasta maailmameistrivõistlustel ja 2016. aasta Euroopa meistrivõistlustel, kus kaotati finaalis Portugalile. Prantsusmaal peetud EM-il oli ta enim väravaid löönud mängija, ta valiti ka turniiri parimaks jalgpalluriks. Real Sociedad Segunda División: 2009–10 Madridi Atlético Supercopa de España: 2014 UEFA Euroopa Liiga: 2017–18 UEFA Superkarikas: 2018 Barcelona Copa del Rey: 2020–21 "Griezmann met l'accent là où il faut" (prantsuse). 16. juuni 2014. Originaali arhiivikoopia seisuga 4. märts 2016. Vaadatud 15. september 2015. "2018 FIFA World Cup Russia™ - News - Golden consolation for magical Modric - FIFA.com". www.fifa.com. 16.7.2018. Vaadatud 18.7.2018  Antoine Griezmann – pildid, videod ja helifailid Wikimedia Commonsis Profiil Madridi Atlético kodulehel